धनगढी प्रिमियर लिग (डीपीएल): आरोह–अवरोह
विभिन्न आरोह–अवरोहपछि रुस्लान धनगढी प्रिमियर लिग क्रिकेट (डीपीएल) अहिलेको स्थितिमा आइपुगेको छ ।
धनगढी — विभिन्न आरोह–अवरोहपछि रुस्लान धनगढी प्रिमियर लिग क्रिकेट (डीपीएल) अहिलेको स्थितिमा आइपुगेको छ ।कुल २५ हजारको बजेटमा ८ वर्ष होटल डिभोटी एसपीए कप क्रिकेट प्रतियोगिता गरेको सुवास शाहीलाई आजै हो जस्तो लाग्छ । डीपीएलको सेरोफेरोले अहिले सुदूरपश्चिमकै क्रिकेट कायापलट हुने स्थितिमा पुगेको छ ।इच्छाशक्ति र मिहिनेतले कति परिवर्तन आउँछ त्यो डीपीएल हेरे नै पुग्छ । डीपीएल अहिले देशकै प्रमुख प्रतियोगितामा पर्छ । यसको अनुमानित बजेट ३ करोडभन्दा माथि छ । त्यसमा फ्रेन्चाइज टोलीले गर्ने खर्च छुट्टै हुन्छ । ६ फ्रेन्चाइज टोलीले पनि लगभग २ करोड वा त्योभन्दा बढी खर्च गर्ने सम्भावना रहन्छ ।अक्सनमा एउटा फ्रेन्चाइज टोलीले १२ खेलाडी खरिद गर्न ११ लाख खर्च गर्न पाउने प्रावधान थियो । त्यसबाहेक रणनीतिक खेलाडी र दुई विदेशी खेलाडीको राशि जोड्दा यो खर्च झन्डै २० लाखको हाराहारी हुन आउँछ । विजेताले २५ लाख र उपविजेताले १० लाख रुपैयाँ पुरस्कार राशिले डीपीएललाई सर्वाधिक धनराशिको पुरस्कारमा उभ्याएको छ । पहिलोपल्ट विदेशी खेलाडी पनि उत्रन लागेकाले डीपीएलले नयाँ उचाइ लिने आयोजकको विश्वास छ ।गत महिनामात्र जिम्बावेमा भएको विश्वकप छनोटबाट नेपालले वान–डे अन्तर्राष्ट्रिय मान्यता पाएको थियो । त्यसयता घरेलु क्रिकेटमा हुन लागेको यो बृहत प्रतियोगिता हो । ‘नेपालले पाएको ठूलो सफलतामध्ये एक वान–डे अन्तर्राष्ट्रियपछिको यो पहिलो प्रतियोगिता हो, त्यसैले हामी खेलाडी निकै उत्साही छौं,’ राष्ट्रिय टोलीका कप्तान पारस खड्काले भने । उनी बलियो देखिएको विराटनगर किंग्सका कप्तान हुन् ।धनगढीस्थित संघीय प्रहरी इकाई कार्यालयमा हुने प्रतियोगितामा नेपाली क्रिकेटको ढुकढुकी अडिएको छ । अक्सनबाटै बलियो बनेको पारसको टोलीले के उपाधि उचाल्ला ? टिम चौराह धनगढीले जितेर यहाँको क्रिकेटमा ह्याट्रिक गर्ला ? दुई राम्रा विदेशी खेलाडी र राष्ट्रिय टोलीका तीन प्रमुख युवा खेलाडी रहेको महेन्द्रनगर युनाइटेडको उपाधि दौडमा कहाँसम्म पुग्ला ? यस्तै प्रश्नले डीपीएल झन्डै दुई साता चर्चाको विषय बन्नेछ ।समग्रमा डीपीएल नेपाली क्रिकेटको नयाँ गन्तव्य हो, जसले सुदूरपश्चिमको क्रिकेटलाई नयाँ जीवनदान दिएको छ । नेपाललाई वान–डे अन्तर्राष्ट्रिय मान्यता दिलाउने राष्ट्रिय टोलीका तीन सदस्य दीपेन्द्रसिंह ऐरी, दिलीप नाथ र ललितसिंह भण्डारी सुदूरपश्चिमकै हुन् ।विनोद भण्डारी, नरेश बुढाएर, धिरेन्द्र चन्द, चन्द्र साउद, प्रदीप ऐरी, भुवन कार्की, राजु रिजाल र सुनील धमलाले यही क्षेत्रको प्रतिनिधित्व गर्दै राष्ट्रिय टोलीबाट खेलिसकेका छन् । त्यसमा धिरेन्द्र चन्दबाहेक अरु सबै हालै नेपालबाट खेलेका खेलाडी हुन् र डीपीएलमै गरेको प्रदर्शनबाट उनीहरू अहिले पनि राष्ट्रिय टोलीमा पुनरागमन गर्न आतुर छन् ।नेपालले आईसीसी यू–१९ विश्वकपको क्वाटरफाइनल पुग्दा बंगलादेशी भूमिमा सुदूरपश्चिमकै योगेन्द्रसिंह कार्की, राजु रिजाल, सुनील धमला, प्रेम तामाङले युवा टोलीबाट खेलेका थिए । एसीसी यू–१६ जित्ने रोशन अधिकारी र सुबोध ऐरी पनि सुदूरका हुन् । एक समय थियो सुदूरपश्चिमको प्रतिनिधित्व अन्तर्राष्ट्रिय क्रिकेटमा राष्ट्रिय टोलीका धिरेन्द्र चन्द र यू–१९ मा प्रेम चौधरीमात्र थियो ।धनगढीमा हुने क्रिकेट चहल–पहलले नेपाली क्रिकेट यो स्थितिमा आइपुगेको दावी गर्छन् नेपाल क्रिकेट संघका पूर्वसदस्य धिरेन्द्र साउद । डीपीएलका आयोजक धनगढी क्रिकेट एकेडेमीका निर्देशक साउदले भने, ‘हाम्रो क्यालेन्डरसहित कार्यक्रम र प्रतियोगिताहरू भइरहेका छन् । पहाडी जिल्ला भए पनि क्रिकेट गतिविधि शून्य छैन । डीपीएलजस्ता ठूला प्रतियोगिताले सुदूरपश्चिमलाई मात्र नभई नेपाली क्रिकेटलाई उचाइमा पुरयाएको छ, त्यसमा कुनै शंका छैन ।’साउदको जन्मभूमि अछाम हो । अछाममा भर्खर मेयर कप भएको छ र वैशाखको दोस्रो साता गहुँबाली भित्राएपछि नयाँ वर्षका अवसरमा मंगलसेन नगरपालिकामा जिल्लास्तरीय प्रतियोगिता हुँदै छ । १५ भन्दा बढी स्थानीय टोलीको सहभागिता रहने यस प्रतियोगिताको विशेषता भनेको गहुँ काटिसकेपछि गराको बीचमा पिच बनाएर खेल आयोजना गर्नु हो । यो प्रतियोगिता यस क्षेत्रको अर्को पहिचान हो ।राजु रिजाल र एकसमय नेपाली तीव्र बलिङमा आस देखाएका यज्ञमान कुमाल अछामकै हुन् । धिरेन्द्रले बैतडीको प्रतिनिधित्व गरेका थिए । भुवन कार्की र सुनील धमला कैलालीका हुन् भने विनोद, नरेश, चन्द्र, प्रदीप कञ्चनपुरका हुन् । साउदका अनुसार डीपीएलले डोटी, डडेलधुरा लगायत अन्य जिल्लामा पनि ठूलो प्रभाव पारेको छ । नेपाली राष्ट्रिय टोलीका प्रशिक्षक जगत टमाटा कर्मथलो राजधानी केन्द्रित भए पनि उनको जन्मथलो कैलालीको टीकापुर हो ।२०५१ सालमा कैलालीले जय ट्रफी राष्ट्रिय क्रिकेट आयोजना गरेको थियो । त्यसको साढे दुई दशक बित्न लाग्दा पनि मैदानको स्थितिमा कुनै फरक आएको छैन । जय ट्रफी भएकै मैदान संघीय ट्राफिक प्रहरी कार्यालय मैदानमा डीपीएलका खेलहरू आयोजना हुन लागेका छन् । जय ट्रफी म्याट विकेटमा भएको थियो । डीपीएलका लागि झन्डै दुई महिना लगाएर टर्फ विकेट बनाइएको छ । दर्शकलाई स्थायी प्यारापिट बनाइएको छ । अन्य यथावत छ ।सुदूरपश्चिमका प्रमुख समस्या भनेको अन्य स्थानको जस्तै मैदान नै हो । सुदूरपश्चिम क्रिकेटका अभियन्ता सुवास शाहीको टोलीले ‘ड्रिम फाप्ला’ अभियान ल्याए पनि यसले जीवन्त रूप लिन सकेको छैन । बजेटमा आएर ड्रिम फाप्लाको महत्त्वाकांक्षाहरू रोकिएको छ । डीपीएल जस्तो ठूलो प्रतियोगिता भए पनि अभ्यासका लागि पर्याप्त मैदान देखिएका थिएन । सामान्य चौरको अवस्थामा रहेको ड्रिम फाप्लामा शुक्रबार विराटनगर किंग्स र सीवाईसी अत्तरियाले सामान्य हिसाबमै अभ्यास गरेका थिए ।अध्यक्ष शाही डीपीएलजस्ता प्रतियोगिता ड्रिम फाप्ला निर्माणलाई दबाब दिन पर्याप्त हुनेमा विश्वास राख्छन् । बहुमतको सरकार भएको अवस्थामा ड्रिम फाप्ला रंगशालामा ४० हजार दर्शकले डीपीएल र नेपालले वान–डे अन्तर्राष्ट्रिय खेल खेलिरहेको सपना देख्छन् उनी ।यस्ता छन् प्रतिद्वन्द्वीसीवाईसी अत्तरियाकप्तान : सुवास खकुरेल‘हामीसँग यू–१९ का धेरै खेलाडी छन्, त्यसैले ब्याटिङ र फिल्डिङ बलियो छ । स्पिनमा अलि कमजोर छौं । एक सातादेखि हामी अभ्यासमा छौं । टिम व्यवस्थापन एकदम राम्रो छ, यसले उर्जा मिलेको छ । सुरुको लक्ष्य हाम्रो प्ले–फ हो । अत्तरियाले राम्रो खेल्नेमा आश गर्छौंं ।’रणनीतिक खेलाडी : दीपेन्द्रसिंह ऐरी खेलाडी : कुशल भूर्तेल, सन्दीप जोरा, सुवर्णकार उराव, प्रेम तामाङ, कमलसिंह ऐरी, विनोद लामा, भुवन केसी, सागर भण्डारी, आकाश थापा, रोमन बम ।विदेशी खेलाडी : गौरव चितकार (भारत), विपिन चन्द (भारत) प्रशिक्षक : दीपेन्द्रप्रताप सिंह– – –विराटनगर किंग्सरणनीतिक खेलाडी : पारस खड्का (कप्तान)‘समग्रमा लक्ष्य प्रतियोगिता जित्ने हो । राम्रो क्रिकेट खेल्ने । टी–२० जहिल्यै इन्टरटेनिङ गेम हुन्छ । धनगढीमा खेल्न एकदमै मजा आउँछ । यहाँको क्रेज क्रिकेटप्रतिको माया देखेर जोस आउँछ । प्रत्येक खेलसँगै अगाडि बढ्ने छौं, पहिलो लक्ष्य भनेको प्लेअफमा ठाउँ बनाउने हो ।’ खेलाडी : वसन्त रेग्मी, पृथु बाँस्कोटा, पवन सर्राफ, रामनरेश गिरी, सौरभ खनाल, दिलीप नाथ, अनिलकुमार साह, पूरन बिक, अविनाश बोहोरा, मन्जित श्रेष्ठ, फिर्दोश अन्सारी, सुबोध ऐर । विदेशी खेलाडी: बाबर हायत (हङकङ), शुभम कामत (भारत)सहायक प्रशिक्षक : शंकर रानामहेश रिजाल (प्रशिक्षक) : जित्नु नै लक्ष्य हो, तयारी पनि त्यसैअनुरुप छ । एक साता काठमाडौंमा र दुई दिन धनगढीमा तयारी गर्‍यौं । सबै खेलाडी त न खेलिरहेका छन्, त्यसैले सबै टचमै छन् । टिम सन्तुलित र ब्याटिङमा धेरै विकल्प छ । दुई विशेषज्ञ स्पिनर छन् । अलराउन्डर धेरै छन् । सबै खेलाडीको आ–आफ्नो भूमिका छ, विदेशी खेलाडी भर पर्नुपर्ने हाम्रो टिम होइन ।– – –टिम चौराह धनगढीरणनीतिक खेलाडी : सोमपाल कामीखेलाडी : योगेन्द्रसिंह कार्की, ललितसिंह भण्डारी, सोनु तामाङ, राजेश पुलामीमगर, विजय राना, शंकर राना, रवीन्द्रजंग शाही, शम्साद शेख, राजु रिजाल, आसु कन्दोइ, सुनील धमला, महेश अधिकारी ।विदेशी खेलाडी : रोहन मुस्ताफा (यूएई) र पुनित मिश्राशेरबहादुर लामा (प्रशिक्षक) : पहिलोपल्ट नेपालमा यस्तो मौका पाउदा मलाई खुसी लागेको छ । टिम चौराह डिफेन्डिङ च्याम्पियन हो । त्यसैले यसपल्ट पनि जिताउने प्रयासरत हुनेछ । टिम संयोजन राम्रो छ । रोहन मुस्ताफा जस्ता खेलाडी भएकाले टिममा धेरै आशा छ । ५ दिनदेखि अभ्यास गरेका छौं, खेलाडीलाई एकापसमा चिन्ने अवसर पायौं । तयारी पनि राम्रो छ । टिम सन्तुलित छ । अर्को विदेशी खेलाडी भनेको पुनित मिश्रा पनि राम्रो ब्याट्सम्यान हुन् ।सोमपाल : हाम्रो टिम संयोजन धेरै राम्रो छ । ओपनिङ ब्याटिङदेखि मध्यक्रम राम्रो छ । बिग हिटर सोनु तामाङ पनि छ । देव्रेहाते स्पिनर, अफ स्निपर, देव्रेहाते र दाहिने हाते तीव्र बलर सबै राम्रो छन् । कन्डिसन धेरै राम्रो नभए पनि सबैले राम्रो खेल्दै आएका छन् । हाम्रो लक्ष्य उपाधि जित्नु नै हो । मलाई चाहिँ विदेशीभन्दा नेपाली खेलाडीमा विश्वास छ । दुई विदेशी खेलाडीले पुरै प्रतियोगिता नै जिताउँछ भन्ने होइन । उनीहरूले सहयोगी भूमिका खेल्ने हो, उपाधि जित्न राम्रो खेल्नुपर्ने नेपाली खेलाडीले हो । – – –काठमाडौं गोल्डेन्सरणनीतिक खेलाडी : ज्ञानेन्द्र मल्ल (कप्तान)‘टिम सन्तुलित छ । बलिङ बलिया छ । स्पिन अट्याक राम्रो छ । हामीसँग भेराइटी छ । ब्याटिङ पनि राम्रै छ । यो कन्डिसनमा कतिको क्लिक हुन्छ त्यसले महत्त्व गर्छ । हाम्रो टिम विदेशी खेलाडी जयकिसन र सन्नी पटेलमा पनि भरपर्छ । उनीहरूले टिम राम्रो बनेको छ ।’ खेलाडी : नरेश बुढाऐर, ललित राजवंशी, अमित श्रेष्ठ, शाहब आलम, किशोर महतो, सन्तोष भट्ट, रशिद खान, पुष्प थापा, सञ्जय श्रेष्ठ, भूपेन्द्र थापा, विक्रम ठगुन्ना र सञ्जय बस्नेत ।विदेशी खेलाडी : जयकिशन कोल्सावाला र सन्नी पटेल (भारत) राजु बस्न्यात (प्रशिक्षक) : टिम तयारी राम्रो छ । काठमाडौंमा पनि ८–१० दिनको क्याम्प राखेका थियौं । हामीले क्याटगोरी ‘ए’ बाट कम र ‘बी’ बाट राम्रो खेलाडी लिएका थियौं । हाम्रो शक्ति भनेको स्पिन हो । तीन राम्रा मिडियम पेस बलर छन् । नम्बर ८ सम्म व्याटिङ गर्ने खेलाडी छन् । प्रतियोगिता जित्ने लक्ष्य हो । हाम्रो जुन खालको टिम छ, बलिङ–ब्याटिङ सक्षम छ । हाम्रो उत्कृष्ट भनेको युवा खेलाडी हुन् । फिल्डिङ पनि उत्कृष्ट छ ।– – –रूपन्देही च्यालेन्जर्सरणनीतिक खेलाडी : शक्ति गौचन (कप्तान)खेलाडी : सागर पुन, सुशन भारी, सिद्धान्त लोहनी, विक्रमकुमार भुसाल, जितेन्द्र मुखिया, प्रदीप ऐरी, कुशल मल्ल, मोहम्मद सोनु अन्सारी, अमरसिंह राउटेला, दिपेश श्रेष्ठ, विपिन खत्री, प्रकाश जैसी ।विदेशी खेलाडी : दीपक प्रसाद (भारत), सुफ्यान मोहम्मद (ओमान)प्रशिक्षक : जंगबहादुर थापा – – –महेन्द्रनगर युनाइटेडरणनीतिक खेलाडी : विनोद भण्डारी (कप्तान)‘टिम सब ठीक छ । पोहोर भन्दा यसपालि टिम राम्रो छ । हाम्रो लक्ष्य भनेको सिधै फाइनल जित्ने हो । एउटा एउटा खेल गरेर हिँड्ने हो । हामी गत वर्ष खेल हार्दै जाँदा रनरेटको पनि चक्करमा थियौं । यसपालि त्यो नहोला । विदेशी खेलाडी आउँदा झन् राम्रो भएको छ ।’ खेलाडी : करण केसी, आरिफ शेख, भुवन कार्की, रोहितकुमार पौडेल, हरिशंकर साह, अविनाश कर्ण, प्रनीत थापामगर, आशिफ सेख, अरुण ऐरी, नारायण जोशी, रोबिन क्षेत्री, दीपेन्द्र चन्द ।विदेशी खेलाडी : पुनीत विष्ट (भारत), पुनीत मेहरा (भारत)विनोद दास (मेन्टर) : सम्भवत अहिलेको टुर्नामेन्टमा हामी उत्कृष्ट टिम हौं, नभए पनि उत्कृष्टमध्ये एक टिम हौं । तीन खेलाडी नेपाल टिमबाट खेलेर आएका छन् । बाँकी खेलाडीका लागि ६ दिने क्याम्प लगाएको थियौं महेन्द्रनगरमा । हामी पूर्ण रूपमा प्रतियोगितालाई तयार छौं । ट्वान्टी–२० प्रतियोगितामा जे पनि हुनसक्छ, त्यसैले सुरुआत राम्रो गर्न चाहन्छौं । यसपालि नयाँ सोचले खेल्ने छौं । हाम्रो क्षमता लगाएर खेल्ने छौं, अरुका बारे चिन्ता छैन ।आजको खेलटिम चौराह धनगढीविरुद्धकाठमाडौं गोल्डेन्सतयारी ... 